pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ หารือรัฐมนตรีพลังงาน ถกแผนเช็ค 15 บริษัทวินด์ฟาร์มในที่ ส.ป.ก. ยันหลัง 45 วันพร้อมส่งผลให้ก.พลังงาน
วันพฤหัสบดีที่ 16 กุมภาพันธ์ 2560
รัฐมนตรีเกษตรฯ หารือรัฐมนตรีพลังงาน ถกแผนเช็ค 15 บริษัทวินด์ฟาร์มในที่ ส.ป.ก. ยันหลัง 45 วันพร้อมส่งผลให้ก.พลังงาน
รัฐมนตรีเกษตรฯ หารือรัฐมนตรีพลังงาน ถกแผนเช็ค 15 บริษัทวินด์ฟาร์มในที่ ส.ป.ก. ยันหลัง 45 วันพร้อมส่งผลให้ก.พลังงาน เตรียมแผนหาพลังงานทดแทนหากพบไม่เข้าเงื่อนไขเกษตรกรได้ประโยชน์
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับ พลเอก อนันตพร กาญจนรัตน์ รัฐมนตรีว่าการกระทรวงพลังงาน ว่า การประชุมครั้งนี้มีหน่วยงานที่เกี่ยวข้องจากทั้งกระทรวงเกษตรฯ และกระทรวงพลังงานหารือร่วมกัน เพื่อสร้างความเข้าใจให้ตรงกันว่าปัจจุบันมีกี่บริษัทเอกชนที่เช่าพื้นที่ของสํานักงานการปฏิรูปที่ดินเพื่อเกษตรกรรม ( ส.ป.ก.) ดําเนินการเกี่ยวกับการผลิตกระแสไฟฟ้าจากกังหันลม หรือ วินด์ฟาร์ม ซึ่งปัจจุบันได้ข้อยุติแล้วว่ามีทั้งหมด 15 บริษัท แบ่งเป็น ดําเนินการผลิตและจําหน่ายไฟแล้ว 5 บริษัท อีก 10 บริษัทอยู่ระหว่างดําเนินการก่อสร้าง
ขณะเดียวกัน ยังได้แจ้งขั้นตอนดําเนินการของ ส.ป.ก.ให้ทางกระทรวงพลังงานรับทราบว่า ขณะนี้ได้สั่งการให้เลขาฯ ส.ป.ก.เร่งดําเนินการสํารวจข้อเท็จจริงว่าทั้ง 15 บริษัทได้ดําเนินการตามสัญญาหรือไม่ ในระยะเวลา 45 วัน เพื่อให้เกิดความชัดเจนและความถูกต้องเป็นไปตามข้อกําหนดกฎหมาย ก็ต้องไปตรวจสอบข้อเท็จจริงอีกครั้งอย่างละเอียดทั้ง 15 บริษัท โดยแบ่งการตรวจสอบเป็น 2 ส่วน คือ 1. รายละเอียดในสัญญาของทั้ง 15 บริษัท และหลักฐานที่แต่ละบริษัทสามารถแสดงได้ว่าได้ดําเนินการที่เกษตรกรได้รับประโยชน์จริงตามสัญญา และ 2. การตรวจสอบข้อมูลจากเกษตรกรในพื้นที่ว่าได้รับประโยชน์ทั้งทางตรงและทางอ้อมจริงหรือไม่อย่างไร โดยยึดเอาบรรทัดฐานจากศาลปกครองสูงสุดมีคําสั่งยกเลิกโครงการกังหันลมเพื่อผลิตกระแสไฟฟ้าของ บริษัท เทพสถิต วินด์ฟาร์ม เนื่องจากชี้ชัดว่าเกษตรกรไม่ได้รับประโยชน์โดยตรงจากกิจกรรมของบริษัท” พลเอก ฉัตรชัย กล่าว
นอกจากนี้ ยังได้หารือกับรมว.พลังงาน ว่ากรณีบริษัทใดไม่ปฏิบัติตามที่ได้ตกลงไว้ ทางกระทรวงพลังงานจะเตรียมการหาพลังงานทดแทนต่อไป ซึ่งทั้งสองกระทรวงจะทํางานร่วมกันอย่างใกล้ชิด โดยหลังจากได้ผลการตรวจสอบ ครบ 45 วัน กระทรวงเกษตรฯ ก็จะรายงานเป็นลายลักษณ์อักษรว่าบริษัทใดทําอย่างถูกต้องหรือไม่ถูกต้องอย่างไร เพื่อจะได้เตรียมการในส่วนเกี่ยวข้องต่อไป
พลเอกฉัตรชัย กล่าวเพิ่มเติมอีกว่า กรอบระยะเวลา 45 วันที่กระทรวงเกษตรฯ กําหนดไว้ ทางกระทรวงพลังงานก็เห็นด้วยว่าเหมาะสม เนื่องจากหลายบริษัทมีห้วงสัญญาว่าต้องจ่ายไฟเมื่อไหร่อย่างไร ซึ่งระหว่างการตรวจสอบระยะเวลาของสัญญาก็เดินไป จึงคาดว่าระยะเวลา 45 วัน เพื่อตรวจสอบทั้งข้อมูลที่ได้จากบริษัท และภาคสนามที่จะไปสอบถามเกษตรกร ดูจากข้อมูลจริงในพื้นที่ว่าให้ประโยชน์กับเกษตรกรโดยตรง เช่น มีการจัดตั้งกองทุนฯ การสนับสนุนปัจจัยการผลิต ที่หรือทางอ้อม เช่น มีการสร้างถนน เกิดเส้นทางที่สามารถขนส่งสินค้าเกษตรได้ ซึ่งเป็นประโยชน์ทางอ้อม ทั้งหมดก็ต้องเอามาพิจารณากัน โดยระหว่างการตรวจสอบทั้ง 5 บริษัทที่ดําเนินการอยู่ก็ดําเนินการต่อไปได้ตามปกติจนกว่าจะได้ข้อสรุปจากผลการตรวจสอบอีกครั้ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โฆษก สธ.เผย ผู้ก่อเหตุทะเลาะวิวาทในโรงพยาบาลที่ดอยเต่าและกระทุ่มแบน ถูกดำเนินคดีทางกฎหมาย
วันศุกร์ที่ 10 พฤศจิกายน 2560
โฆษก สธ.เผย ผู้ก่อเหตุทะเลาะวิวาทในโรงพยาบาลที่ดอยเต่าและกระทุ่มแบน ถูกดําเนินคดีทางกฎหมาย
โฆษกกระทรวงสาธารณสุข เผยผู้ก่อเหตุทะเลาะวิวาทในโรงพยาบาลดอยเต่า จ.เชียงใหม่ และโรงพยาบาลกระทุ่มแบน จ.สมุทรสาคร ถูกดําเนินคดีตามกฎหมายทุกคน
โฆษกกระทรวงสาธารณสุข เผยผู้ก่อเหตุทะเลาะวิวาทในโรงพยาบาลดอยเต่า จ.เชียงใหม่ และโรงพยาบาลกระทุ่มแบน จ.สมุทรสาคร ถูกดําเนินคดีตามกฎหมายทุกคน
นายแพทย์โอภาส การย์กวินพงศ์ โฆษกกระทรวงสาธารณสุข ให้สัมภาษณ์ความคืบหน้ากรณีวัยรุ่นก่อเหตุทะเลาะวิวาทในโรงพยาบาล ว่า โรงพยาบาลกระทุ่มแบน จ.สมุทรสาคร ได้ดําเนินการดังนี้ 1.ได้ติดตั้งกล้องวงจรปิดเพิ่มเติมและเพิ่มเจ้าหน้าที่รักษาความปลอดภัย 2.ปรับปรุงตัวอาคารติดตั้งประตูล็อค 2 ชั้น 3.จัดระบบคู่เจ้าหน้าที่บัดดี้เตือนภัยในโรงพยาบาล 3.อบรมเจ้าหน้าที่รักษาความปลอดภัย พร้อมประสานไปยังสถานีตํารวจ ผ่านแอปพลิเคชั่นPolice i lert uส่งเจ้าหน้าที่มาดูแลความปลอดภัยทุกๆ 2 ชั่วโมง พร้อมเตรียมประสานหน่วยทหารในพื้นที่ร่วมดูแล
นอกจากนี้ ได้เตรียมจัดอบรมเจ้าหน้าที่ประจําห้องอุบัติเหตุฉุกเฉิน เรื่องทักษะการสื่อสาร และการตรวจจับอารมณ์ผู้รับบริการที่มีปัญหาจากการรอการรักษานานๆ ในส่วนการดําเนินคดีกับกลุ่มวัยรุ่นก่อเหตุ อยู่ในขั้นตอนส่งฟ้องศาลคาดว่าโทษสูงสุดคือจําคุก 5 ปี
สําหรับโรงพยาบาลดอยเต่า อ.ดอยเต่า จ.เชียงใหม่ เจ้าหน้าที่สถานีตํารวจ ได้ดําเนินคดีแก่กลุ่มวัยรุ่นที่ก่อเหตุทะเลาะวิวาทในที่สาธารณะและข้อหาทําร้ายร่างกาย พร้อมนํากลุ่มวัยรุ่นที่ก่อเหตุทั้งหมดไปขอโทษผู้อํานวยการโรงพยาบาลดอยเต่าและเจ้าหน้าที่โรงพยาบาล รวมทั้งให้บําเพ็ญประโยชน์ ทําความสะอาดและตัดหญ้าในบริเวณโรงพยาบาลดอยเต่า เป็นการสร้างจิตสํานึกและให้โอกาสแก่กลุ่มผู้ก่อเหตุซึ่งส่วนใหญ่เป็นเยาวชน
ทั้งนี้ สํานักงานสาธารณสุขจังหวัดเชียงใหม่ ได้ให้ทุกโรงพยาบาลปรับปรุงแผนเผชิญเหตุของโรงพยาบาลทุกแห่ง ดังนี้ 1.ปรับปรุงแนวทางการแจ้งเหตุ 2.อบรมเจ้าหน้าที่เพื่อรับมือเมื่อเกิดเหตุทะเลาะวิวาท 3.จัดทําเครือข่ายประสานเจ้าหน้าที่ฝ่ายปกครองช่วยระงับเหตุ โดยแจ้งปัญหาที่เกิดขึ้นในที่ประชุมหัวหน้าส่วนราชการและกํานันผู้ใหญ่บ้าน เพื่อขอแนวทางป้องกันการเกิดเหตุ 4.ปรับปรุงระบบป้องกันไม่ให้บุคคลภายนอกเข้ามาในจุดให้บริการในยามวิกาล เช่น การปิดล็อคประตูหลังหมดเวลาเยี่ยมผู้ป่วย
*********************** 10 พฤศจิกายน 2560
รัฐบาลไทย-ข่าวทำเนียบรัฐบาล-รมว.คลังเยี่ยมคารวะ รมว.กระทรวงเศรษฐกิจการค้าและอุตสาหกรรมของญี่ปุ่น พร้อมหารือผู้บริหารระดับสูงของหน่วยงานเศรษฐกิจและบริษัทเอกชนญี่ปุ่น
วันพุธที่ 31 กรกฎาคม 2562
รมว.คลังเยี่ยมคารวะ รมว.กระทรวงเศรษฐกิจการค้าและอุตสาหกรรมของญี่ปุ่น พร้อมหารือผู้บริหารระดับสูงของหน่วยงานเศรษฐกิจและบริษัทเอกชนญี่ปุ่น
รัฐมนตรีว่าการกระทรวงการคลัง และคณะ ได้เข้าพบรัฐมนตรีว่าการกระทรวงเศรษฐกิจการค้าและอุตสาหกรรมของญี่ปุ่น เมื่อวันที่ 31 กรกฎาคม 2562 เพื่อเยี่ยมคารวะในโอกาสเข้ารับตําแหน่งรัฐมนตรีว่าการกระทรวงการคลัง และกระชับความร่วมมือทางเศรษฐกิจระหว่างไทยและญี่ปุ่น
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ดร.อุตตม สาวนายน รัฐมนตรีว่าการกระทรวงการคลัง และคณะ ได้เข้าพบนาย Hiroshige Seko รัฐมนตรีว่าการกระทรวงเศรษฐกิจการค้าและอุตสาหกรรมของญี่ปุ่น เมื่อวันที่ 31 กรกฎาคม 2562 เพื่อเยี่ยมคารวะในโอกาสเข้ารับตําแหน่งรัฐมนตรีว่าการกระทรวงการคลัง และกระชับความร่วมมือทางเศรษฐกิจระหว่างประเทศไทยและประเทศญี่ปุ่น รวมทั้งสร้างความมั่นใจในการสานต่อนโยบายเศรษฐกิจของรัฐบาล โดยเฉพาะนโยบายการพัฒนาภาคอุตสาหกรรมในเขตเศรษฐกิจพิเศษภาคตะวันออก (Eastern Economic Corridor: EEC) ซึ่งญี่ปุ่นได้มีส่วนร่วมในโครงการลงทุนต่างๆ ใน EEC นี้ด้วย
นอกจากนี้ รัฐมนตรีว่าการกระทรวงการคลังได้พบปะผู้บริหารหน่วยงานเศรษฐกิจของญี่ปุ่น อาทิ นาย Kazuho Tanaka ผู้ว่าการและประธานเจ้าหน้าที่บริหาร Japan Finance Corporation (JFC) และนาย Nobuhiko Sasaki ประธานองค์การส่งเสริมการค้าต่างประเทศญี่ปุ่น (JETRO) รวมทั้งผู้บริหารระดับสูงของภาคเอกชนและสถาบันการเงินของประเทศญี่ปุ่น อาทิ บริษัท Mitsubishi Electric Corporation บริษัท Toyota Motor Corporation และธนาคารมิซูโฮ
ในโอกาสนี้ รัฐมนตรีว่าการกระทรวงการคลังได้เข้าร่วมงานเสวนา เรื่อง ทิศทางนโยบายด้านเศรษฐกิจ การเงิน การคลังของไทยและความต่อเนื่องของ EEC และพบปะภาคเอกชนญี่ปุ่น โดยมีผู้แทนสมาพันธ์ธุรกิจชั้นนําของประเทศญี่ปุ่น (Keidanren) ประมาณ 30 ราย เข้าร่วมรับฟังการเสวนาดังกล่าว ทั้งนี้ ดร. อุตตมฯ ได้กล่าวถึงศักยภาพการเติบโตของเศรษฐกิจไทย ซึ่งมีปัจจัยสําคัญมาจากการลงทุนของภาครัฐและภาคเอกชนที่คาดว่าจะเพิ่มขึ้นอย่างต่อเนื่องตามนโยบายรัฐบาลที่ให้ความสําคัญต่อการลงทุนโครงสร้างพื้นฐาน ทั้งในด้านกายภาพและด้านดิจิทัล นอกจากนี้ รัฐบาลยังให้ความสําคัญในการพัฒนาทรัพยากรมนุษย์ ซึ่งถือว่าเป็นปัจจัยสําคัญในการเสริมสร้างขีดความสามารถในการแข่งขันของประเทศไทย ทั้งนี้ ได้ย้ําให้นักลงทุนญี่ปุ่นมั่นใจว่าพื้นฐานเศรษฐกิจของไทยและฐานะการคลังยังคงอยู่ในระดับที่แข็งแกร่ง สามารถรองรับผลกระทบจากความผันผวนของเศรษฐกิจโลกได้ โดยงานเสวนาดังกล่าวนับว่าประสบความสําเร็จเป็นอย่างมากในการเสริมสร้างความมั่นใจด้านเศรษฐกิจไทยแก่นักลงทุนญี่ปุ่น
สํานักงานเศรษฐกิจการคลัง โทร. 0-2273-9020 ต่อ 3610
รัฐบาลไทย-ข่าวทำเนียบรัฐบาล-นายกฯ ลงพื้นที่ฝ่าวิกฤตภัยแล้งสุรินทร์-บุรีรัมย์ กำชับเร่งเพิ่มปริมาณน้ำระยะสั้น-ยาว พร้อมช่วยเหลือประชาชน
วันอาทิตย์ที่ 18 สิงหาคม 2562
นายกฯ ลงพื้นที่ฝ่าวิกฤตภัยแล้งสุรินทร์-บุรีรัมย์ กําชับเร่งเพิ่มปริมาณน้ําระยะสั้น-ยาว พร้อมช่วยเหลือประชาชน
นายกฯ ลงพื้นที่ฝ่าวิกฤตภัยแล้งสุรินทร์-บุรีรัมย์ กําชับเร่งเพิ่มปริมาณ
วันนี้  (18 สิงหาคม 2562)  ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยถึงสถานการณ์ภัยแล้งล่าสุดที่ จ.สุรินทร์และบุรีรัมย์ ก่อนที่พลเอก ประยุทธ์ จันทร์โอชา นายกรัฐมนตรี และ รมว.กลาโหม จะลงพื้นที่ตรวจติดตามการแก้ไขปัญหาในวันพรุ่งนี้ (19 ส.ค.62) โดยอ่างเก็บน้ําสําคัญของ จ.สุรินทร์ คือ “อ่างเก็บน้ําห้วยเสนง” และ “อ่างเก็บน้ําอําปึล” ซึ่งเป็นแหล่งกักเก็บน้ําดิบผลิตประปา มีปริมาณน้ําเพิ่มขึ้น ทําให้สถานการณ์คลี่คลาย แต่ยังคงต้องเฝ้าระวัง โดยอ่างเก็บน้ําห้วยเสนง มีปริมาณน้ํา 9.86% ของความจุ และอ่างเก็บน้ําอําปึล มีปริมาณน้ํา 1.09% ของความจุ บางพื้นที่ยังมีปัญหาขาดแคลนน้ําอุปโภคบริโภค รวมพื้นที่ประสบภัย 2 อําเภอ คือ อ.เมืองสุรินทร์ และ อ.สําโรงทาบ 31 ตําบล 308 หมู่บ้าน 150,995 ไร่ ส่วนที่จ.บุรีรัมย์ มีปริมาณน้ําในอ่างเก็บน้ําสําคัญ คือ "อ่างเก็บน้ําห้วยตลาด” และ “อ่างเก็บน้ําห้วยจระเข้มาก” รวม 1.438 ล้าน ลบ.ม. ซึ่งอาจส่งผลกระทบต่อการผลิตน้ําประปาในระยะต่อไป
อย่างไรก็ตาม ก่อนหน้านี้นายกรัฐมนตรีได้สั่งการให้ รมช.เกษตรฯ และหน่วยงานที่เกี่ยวข้องลงพื้นที่ไปแก้ไขปัญหาเร่งด่วน โดยเฉพาะการขุดร่องชักน้ําเข้าสู่หัวสูบประปา และสูบน้ําบริเวณรอบอ่างเก็บน้ําให้สามารถผลิตน้ําประปาได้ ขุดเจาะบ่อบาดาลเพิ่มปริมาณน้ํา เร่งปฏิบัติการฝนหลวงเติมน้ําในอ่าง ทําให้สถานการณ์ดีขึ้นเป็นลําดับ
ทั้งนี้ นายกรัฐมนตรีจะไปตรวจติดตามปัญหาอุปสรรคในการปฏิบัติงาน โดยกําชับเรื่องแผนระยะกลางและระยะยาวเพื่อความยั่งยืน เช่น การเพิ่มความจุอ่างเก็บน้ําทุกแห่ง โครงการผันน้ําจากแหล่งที่มีศักยภาพสูงกว่า การตั้งสถานีผลิตน้ําประปาในจุดที่มีแหล่งน้ําเพียงพอเพื่อเสริมความมั่นคงด้านน้ําประปา เป็นต้น พร้อมทั้งได้สั่งการให้ทุกจังหวัดเตรียมการช่วยเหลือเยียวยาผู้ที่ได้รับผลกระทบโดยเฉพาะเกษตรกรให้ดีที่สุดด้วย
......
สํานักโฆษก
รัฐบาลไทย-ข่าวทำเนียบรัฐบาล-คนไทยเกือบครึ่งประเทศขานรับใช้งาน "ไทยชนะ" ยอดทะลุ 30 ล้านคน
วันศุกร์ที่ 26 มิถุนายน 2563
คนไทยเกือบครึ่งประเทศขานรับใช้งาน "ไทยชนะ" ยอดทะลุ 30 ล้านคน
คนไทยเกือบครึ่งประเทศขานรับใช้งาน "ไทยชนะ" ยอดทะลุ 30 ล้านคน
"ไทยชนะ" ปลื้มคนไทยใช้งานเพิ่มต่อเนื่อง ล่าสุดตัวเลขทะลุ 30 ล้านคน พัฒนาเพิ่มฟังก์ชั่นการใช้งานใหม่ๆ จองสถานที่ท่องเที่ยว เน้นตอบทุกโจทย์ของยุคชีวิตปกติวิถีใหม่ ควบคู่ให้ความสําคัญกับการคุ้มครองความปลอดภัยข้อมูลส่วนบุคคล
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) มีนโยบายผลักดัน การจัดทํา“ไทยชนะ” เพื่อเป็นเครื่องมือในการป้องกันและลดความเสี่ยงในการแพร่กระจายโรค รองรับมาตรการป้องกันการแพร่ระบาดโควิด-19 ระยะที่ 2 ควรดําเนินการตามมาตรฐานการจัดการข้อมูล ให้เป็นตามกรอบธรรมาภิบาลข้อมูล รวมทั้งขั้นตอนในการจัดเก็บต้องไม่เป็นการละเมิดข้อมูลส่วนบุคคล ตาม พ.ร.บ.คุ้มครองข้อมูลส่วนบุคคล พ.ศ.2562 ควบคู่กับการฟื้นฟูเศรษฐกิจหลังโควิด-19 ซึ่งเป็นสิ่งที่แพลตฟอร์ม/แอปไทยชนะให้ความสําคัญมาโดยตลอด
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์ โควิด-19 (ศบค.) เปิดเผยความคืบหน้าการใช้งาน “ไทยชนะ”ของประชาชน และร้านค้า ณ วันที่ 26 มิถุนายน 2563 ว่าขณะนี้มียอดผู้ใช้งาน แล้วกว่า 30,792,286 คน ประเภทกิจการ/ร้านค้า ลงทะเบียน 230,768 ร้าน โดยพบว่า 5 จังหวัด ที่มีสัดส่วนการประเมินกิจการ/กิจกรรมสูงสุด ได้แก่ 1. ปทุมธานี 2. นครปฐม 3. กรุงเทพมหานคร 4. นนทบุรี และ 5. ชลบุรี
นพ.พลวรรธน์ กล่าวว่า ตลอดระยะเวลากว่า 1 เดือนของการเปิดให้มีการใช้งาน "ไทยชนะ" ได้มีการเพิ่มฟังก์ชั่นเพื่อรองรับความต้องการ ล่าสุดเพิ่มระบบการจองคิวในไทยชนะ สําหรับการจองท่องเที่ยวในอุทยานแห่งชาติ ที่จะทยอยเริ่มกลับมาเปิดหลังโควิด-19 ซึ่งจะมีการจํากัดนักท่องเที่ยว โดยไทยชนะ จะเป็นเครื่องมือช่วยคัดกรองและติดตามการเข้าพื้นที่ของนักท่องเที่ยวด้วย รองรับนโยบายการท่องเที่ยวแบบ new normal ที่ต้องมีมาตรการป้องกันการแพร่ระบาดโควิด-19 อย่างเคร่งครัด ซึ่งเป็นการอํานวยความสะดวกให้กับผู้ใช้อย่างต่อเนื่องเพื่อสนับสนุนรูปแบบของชีวิตปกติวิถีใหม่.(New Normal) ทั้งในฟากของประชาชน และกิจการ/กิจกรรมที่เข้ามาลงทะเบียน
นอกจากนี้ ยังมีการเพิ่มฟังก์ชั่นการเช็คอินแบบกลุ่ม (Group Check-in) เพื่ออํานวยความสะดวกให้กับผู้ใช้งานรองรับการเช็คอินพร้อมกันได้ 4 คน โดยในส่วนของแอปไทยชนะ ทั้งบนแอนดรอยด์ และ iOS จะสามารถใช้ฟังก์ชั่นใหม่ได้ในเร็วๆ นี้ โดยจะสามารถเช็คเอาท์แบบกลุ่มได้เช่นกัน
“ขอเน้นย้ําข้อควรรู้และแนวปฏิบัติ ในการเก็บข้อมูลผู้ใช้บริการของร้านค้าโดยใช้สมุดจด ดังนี้ 1.ข้อมูลนี้ใช้เพื่อการสอบสวนโรค กรณีผู้ใช้บริการบางคนป่วยโรคโควิด-19 ขึ้นในภายหลัง 2.ห้ามนําไปใช้เพื่อการอย่างอื่นโดยเด็ดขาด 3.ร้านค้าจัดเก็บในที่ปลอดภัย โดยสามารถสืบค้นย้อนหลังได้ 60 วัน และ 4.เมื่อครบกําหนดให้ร้านค้าทําลายสมุดจดดังกล่าว” นพ.พลวรรธน์กล่าว
***************
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 3/2561
วันอังคารที่ 17 เมษายน 2561
รอง นรม.วิษณุฯ เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 3/2561
ที่ประชุมคณะกรรมการกองทุนฯ มีมติเห็นชอบในหลักการโครงสร้างองค์กรและกรอบอัตรากําลังตามโครงสร้างใหม่ เพื่อให้การปฏิบัติงานด้านพัฒนาสื่อปลอดภัยและสร้างสรรค์ให้เกิดประโยชน์ต่อสังคมอย่างยั่งยืน
วันนี้ (17 เมษายน 2561) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 3/2561 สรุปสาระสําคัญ ดังนี้
ที่ประชุมได้พิจารณาและมีมติเห็นชอบในหลักการเกี่ยวกับโครงสร้างองค์กรและกรอบอัตรากําลังตามโครงสร้างใหม่ เพื่อให้การปฏิบัติงานด้านพัฒนาสื่อปลอดภัยและสร้างสรรค์ เกิดประโยชน์ต่อสังคมอย่างยั่งยืน
ทั้งนี้ที่ประชุมมอบหมายให้ฝ่ายเลขานุการฯ รับข้อเสนอและความคิดเห็นของคณะกรรมการฯ ในประเด็นโครงสร้างฯไปประกอบการพิจารณาและศึกษาในรายละเอียดพร้อมนําเสนออีกครั้งในการประชุมครั้งต่อไป
พร้อมกันนี้ ที่ประชุมได้รับทราบ (ร่าง) แผนยุทธศาสตร์ กองทุนพัฒนาสื่อปลอดภัยและสร้างสรรค์ พ.ศ. 2561-2565 โดยมีวิสัยทัศน์เน้นประชาชนเข้าถึง เข้าใจ และฉลาดใช้สื่ออย่างปลอดภัยและสร้างสรรค์ด้วยนิเวศสื่อที่ดี ซึ่งมี 3 พันธกิจหลักด้วยการส่งเสริม สนับสนุน ภาคีเครือข่ายทุกภาคส่วนในการผลิตและพัฒนาสื่อปลอดภัยและสร้างสรรค์ตลอดจนส่งเสริมให้ประชาชนได้เข้าถึง เข้าใจ และใช้ประโยชน์จากสื่อปลอดภัยและสร้างสรรค์อย่างทั่วถึง พร้อมส่งเสริมให้ประชาชนโดยเฉพาะเด็ก เยาวชน และครอบครัว มีทักษะในการรู้เท่าทันพร้อมเฝ้าระวังสื่อ โดยมุ่งให้ประชาชนทุกกลุ่มและทุกช่วงวัยสามารถเข้าถึง และใช้ประโยชน์จากสื่อปลอดภัยและสร้างสรรค์ได้เพิ่มขึ้น โดยมีการเรียนรู้และพัฒนาตนเอง พร้อมต่อการพัฒนาและเกิดความเข้าใจสังคมที่แตกต่างและหลากหลาย เพื่อสามารถอยู่ร่วมกันได้อย่างสมาณฉันท์อย่างยั่งยืนต่อไป
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงชนบท ร่วมกับ วิศวกรรมสถานแห่งประเทศไทยฯ ลงพื้นที่ตรวจสอบ โครงการก่อสร้างถนนสาย ฉ และ ค ผังเมืองรวมเมืองชัยนาท (ช่วงสะพานข้ามแม่น้ำเจ้าพระยา)
วันอังคารที่ 3 ตุลาคม 2560
กรมทางหลวงชนบท ร่วมกับ วิศวกรรมสถานแห่งประเทศไทยฯ ลงพื้นที่ตรวจสอบ โครงการก่อสร้างถนนสาย ฉ และ ค ผังเมืองรวมเมืองชัยนาท (ช่วงสะพานข้ามแม่น้ําเจ้าพระยา)
นายสุพร เตไชยา วิศวกรใหญ่ด้านสํารวจและออกแบบ กรมทางหลวงชนบท พร้อมด้วยนายสุรพันธุ์ ไตรรัตน์ ผู้อํานวยการสํานักก่อสร้างทาง และคณะ ให้การต้อนรับ ดร.ธเนศ วีระศิริ นายกวิศวกรรมสถานแห่งประเทศไทยในพระบรมราชูปถัมภ์ ในการลงพื้นที่ตรวจสอบหาสาเหตุ
โครงการก่อสร้างถนนสาย ฉ และ ค ผังเมืองรวมเมืองชัยนาท จังหวัดชัยนาท (ช่วงสะพานข้ามแม่น้ําเจ้าพระยา) ที่เกิดเหตุสะพานทรุดตัว โดยวิศวกรรมสถานแห่งประเทศไทยในพระบรมราชูปถัมภ์ เข้าร่วมตรวจสอบและหาแนวทางในการแก้ไขตามหลักวิศวกรรม จากการสํารวจพื้นที่เบื้องต้น พบว่า ยังไม่สามารถระบุสาเหตุที่แน่ชัด ซึ่งจําเป็นต้องมีการตรวจสอบเพิ่มเติม อย่างไรก็ดี เมื่อดูจากสถานการณ์โดยรวมแล้วโครงสร้างนั่งร้านที่นี่มีความแข็งแรงเหมือนกับโครงการอื่นๆ ทั้งนี้ วิศวกรรมสถานแห่งประเทศไทยจะหาสาเหตุที่แท้จริงเพื่อป้องกันมิให้เกิดปัญหาดังกล่าวซ้ําอีก สําหรับโครงสร้างในส่วนที่ได้รับความเสียหายต้องดําเนินการรื้อทิ้งพร้อมกับตรวจสอบความแข็งแรงเชิงลึกของโครงสร้างที่ยังคงอยู่และเพิ่มเสถียรภาพของนั่งร้านที่อยู่ในแม่น้ําฝั่งตะวันออกซึ่งเป็นฝั่งที่กระแสน้ํากัดเซาะและอาจมีผลให้เสถียรภาพของนั่งร้านลดลง
สําหรับโครงการดังกล่าว มีจุดเริ่มต้นโครงการเชื่อมทางหลวงแผ่นดินหมายเลข 331 กม.ที่ 51+310 และมีจุดสิ้นสุดโครงการเชื่อมทางหลวงแผ่นดินหมายเลข 3183 กม.ที่ 9+330 ระยะทางรวม 3.564 กิโลเมตร โดยก่อสร้างเป็นถนนผิวจราจรแบบแอสฟัลติกคอนกรีต ขนาด 4 ช่องจราจร พร้อมก่อสร้างสะพานคอนกรีตเสริมเหล็กข้ามแม่น้ําเจ้าพระยา คู่ขนาน 1 แห่ง ความยาวรวม 574 เมตร (2 ต.ค.60)
รัฐบาลไทย-ข่าวทำเนียบรัฐบาล-เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์ [กระทรวงเกษตรและสหกรณ์]
วันพุธที่ 25 มีนาคม 2563
เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์ [กระทรวงเกษตรและสหกรณ์]
เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์ ผ่าน DGT Farm และ CoopCare
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ในช่วงวิกฤตการแพร่ระบาดของเชื้อไวรัส Covid – 19 ที่ประเทศไทยเริ่มมีผู้ติดเชื้อเพิ่มมากขึ้นเรื่อย ๆ ข้อมูลล่าสุดเมื่อวันที่ 24 มีนาคม 2563 ไทยพบผู้ติดเชื้อรายใหม่ 106 ราย โดยมียอดสะสมผู้ติดเชื้อล่าสุดอยู่ที่ 847 ราย ทําให้รัฐบาลจะมีการประกาศบังคับใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ. 2548 เพื่อควบคุมการแพร่ระบาดของโรคติดเชื้อไวรัส Covid – 19 ออกมานั้น กระทรวงเกษตรฯ โดย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ไม่นิ่งนอนใจต่อสถานการณ์ที่เกิดขึ้น เป็นห่วงผลกระทบของโรคระบาดต่อภาคการเกษตร ภาคธุรกิจบริการหยุดชะงักลงถึงกลางเดือนเมษายน ประชาชนเริ่มกลัวการออกมาจับจ่ายใช้สอยนอกบ้าน และหันมาใช้บริการการสั่งซื้อสินค้าออนไลน์กันมากขึ้น
กระทรวงเกษตรฯ จึงใช้โอกาสในวิกฤต Covid – 19 ส่งเสริมให้เกษตรกรขายสินค้าเกษตรผ่านช่องทางออนไลน์ ทั้งผ่านทางช่องทางของภาคเอกชน เช่น LAZADA Shopee และขายผ่านช่องทางของหน่วยงานของกระทรวงเกษตรฯ โดยเฉพาะ DGT farm.com ซึ่งปัจจุบันมีเกษตรกรเข้ามาลงทะเบียนใช้งานจํานวนมาก มีสินค้าเกษตรทั้งของแปรรูปและของสดให้เลือกซื้อหลากหลายรายการ โดยสินค้าที่อยู่บนแพลตฟอร์ม DGT farm ทั้งหมดเป็นสินค้าที่ได้รับรองมาตรฐาน และมีตราสัญลักษณ์ Q ซึ่งทําให้ผู้บริโภคมั่นใจได้ถึงความปลอดภัย เหมือนเดินไปเลือกซื้อเองที่ห้างซุปเปอร์มาร์เก็ต เหมาะกับช่วงที่ต้องเก็บตัวอยู่บ้าน นอกจากจะช่วยชาติ ช่วยบุคลากรทางการแพทย์แล้ว ยังเป็นการช่วยเหลือเกษตรกรโดยตรงไม่ต้องผ่านพ่อค้าคนกลาง
นายอลงกรณ์ พลบุตร กล่าวเพิ่มเติมว่า หากเกษตรกรที่ต้องการขายผ่านสหกรณ์การเกษตร แต่ไม่รู้ว่าจะเริ่มอย่างไร กระทรวงเกษตรฯ มีบริการแอพลิเคชัน CoopCare ของกรมส่งเสริมสหกรณ์ที่พัฒนาขึ้นเพื่อให้บริการข้อมูลแก่ประชาชน เป็นข้อมูลเกี่ยวกับสหกรณ์ภาคการเกษตร แหล่งรับซื้อ-ขาย ผลผลิตทางการเกษตรของสหกรณ์ เกษตรกรสามารถค้นหาข้อมูลที่สนใจได้ โดย Application จะแสดงรายละเอียดข้อมูลที่ค้นหา บอกระยะทาง และข้อมูลอื่น ๆ และใช้ระบบ GPS แสดงข้อมูลสหกรณ์บนแผนที่เพื่อให้สามารถนําทางไปยังสหกรณ์ได้ ข้อมูลที่ให้บริการ มีดังนี้ ข้อมูลพื้นฐานสหกรณ์ภาคการเกษตร แหล่งรับซื้อสินค้าเกษตร แหล่งผลิตสินค้าเกษตร และข้อมูลอุปกรณ์การตลาด
มั่นใจได้ว่า ช่วงวิกฤตนี้ไม่มีอะไรจะดีไปกว่าการขายออนไลน์ เกษตรกรขายได้ ผู้บริโภคได้สินค้าเกษตรคุณภาพ สนใจการขายสินค้าเกษตรออนไลน์ขอข้อมูลเพิ่มได้ที่ 1170 หรือ www.moac.go.th
นอกจากนี้ กระทรวงเกษตรฯ ยังมีระบบการบริการออนไลน์ต่าง ๆ เพื่ออํานวยความสะดวกให้แก่เกษตรกร และประชาชน อาทิ ระบบอิเล็กทรอนิกส์ออนไลน์ที่ให้บริการประชาชนของกรมประมง ซึ่งประกอบด้วย 1. การแจ้งเข้า – ออกของเรือประมงผ่านระบบ Single window 4 fishing feet 2. การออกใบรับรองการแปรรูปสัตว์น้ํา (Annex IV) และ 3. SMART Fisheries Single Window : FSW ซึ่งเกษตรกรสามารถขอรับบริการผ่านระบบออนไลน์ทั้งจากโทรศัพท์มือถือ หรือคอมพิวเตอร์ที่บ้าน โดยไม่ต้องเสียเวลามาติดต่อด้วยตนเอง และยังเป็นการลดความเสี่ยงจากโรค Covid – 19 อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธี ทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจำปีพุทธศักราช 2562
วันจันทร์ที่ 12 สิงหาคม 2562
นายกรัฐมนตรีเป็นประธานในพิธี ทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562
นายกรัฐมนตรีเป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562
วันนี้ (12 สิงหาคม 2562) เวลา 07.15 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562 โดยมี นางนราพร จันทร์โอชา ภริยา องคมนตรีและภริยา ประธานสภาผู้แทนราษฎร ประธานวุฒิสภา ประธานศาลฎีกา ประธานองค์กรอิสระและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติหัวหน้าส่วนราชการอิสระ ร่วมงานพิธีทําบุญตักบาตรในครั้งนี้ด้วย
เมื่อนายกรัฐมนตรีและภริยาเดินทางถึงบริเวณท้องสนามหลวง สมเด็จพระราชาคณะ พระราชาคณะ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย เปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระราชาคณะ พระราชาคณะ จํานวน 10 รูป ให้ศีล พระสงฆ์สวดเจริญพระพุทธมนต์
จบแล้วรักษาการประธานองคมนตรีและภริยา นายกรัฐมนตรีและภริยา องคมนตรีและภริยา ประธานสภาผู้แทนราษฎร ประธานศาลฎีกา และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีถวายผ้าไตร จํานวน 10 ไตร นายกรัฐมนตรีกรวดน้ําแล้วกราบลาพระรัตนตรัยหน้าโต๊ะหมู่บูชา เสร็จแล้วถวายความเคารพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากนั้น นายกรัฐมนตรีและภริยา นําผู้ร่วมงาน ร่วมพิธีตักบาตรพระสงฆ์ จํานวน 488 รูป เป็นอันเสร็จพิธี
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศบค.มท. แจ้งผู้ประสงค์แจกอาหาร/สิ่งของแก่ประชาชนผู้เดือดร้อน โปรดแจ้งจังหวัด อำเภอ หรือ อปท.ในพื้นที่ เพื่อช่วยจัดการและขอให้ประชาชนปฏิบัติตามหลัก Social Distancing อย่างเคร่งครัด [กระทรวงมหาดไทย]
วันอาทิตย์ที่ 19 เมษายน 2563
ศบค.มท. แจ้งผู้ประสงค์แจกอาหาร/สิ่งของแก่ประชาชนผู้เดือดร้อน โปรดแจ้งจังหวัด อําเภอ หรือ อปท.ในพื้นที่ เพื่อช่วยจัดการและขอให้ประชาชนปฏิบัติตามหลัก Social Distancing อย่างเคร่งครัด [กระทรวงมหาดไทย]
#หยุดเชื้อเพื่อทุกคน #เราคนไทยต้องร่วมมือ